CELEX: 32020R2206
Language: et
Date: 2020-12-22 00:00:00
Title: Komisjoni rakendusmäärus (EL) 2020/2206, 22. detsember 2020, millega muudetakse määruse (EÜ) nr 119/2009 I lisa Ühendkuningriiki käsitleva kande osas selliste kolmandate riikide või nende osade loetelus, kust on lubatud liitu tuua looduslike jäneslaste, teatavate looduslike maismaaimetajate ja tehistingimustes peetavate küülikute liha saadetisi (EMPs kohaldatav tekst)

28.12.2020   
               
               
                  ET
               
               
                  Euroopa Liidu Teataja
               
               
                  L 438/15
               
            
         KOMISJONI RAKENDUSMÄÄRUS (EL) 2020/2206,
         22. detsember 2020,
         millega muudetakse määruse (EÜ) nr 119/2009 I lisa Ühendkuningriiki käsitleva kande osas selliste kolmandate riikide või nende osade loetelus, kust on lubatud liitu tuua looduslike jäneslaste, teatavate looduslike maismaaimetajate ja tehistingimustes peetavate küülikute liha saadetisi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, punkti 1 esimest lõiku ja punkti 4 ning artikli 9 lõike 4 esimest lõiku ja punkti c,
         ning arvestades järgmist:
         
                     (1)
                  
                  
                     Komisjoni määruses (EÜ) nr 119/2009 (2) on sätestatud inimeste ja loomade tervishoiunõuded ning veterinaarsertifikaatide nõuded looduslike jäneslaste, teatavate looduslike maismaaimetajate ja tehistingimustes peetavate küülikute liha saadetiste liitu toomiseks. Täpsemalt on määruse (EÜ) nr 119/2009 I lisa 1. osas loetletud kolmandad riigid ja nende osad, kust on kõnealuseid saadetisi lubatud liitu tuua.
                  
               
                     (2)
                  
                  
                     Ühendkuningriik on esitanud määrusega (EÜ) nr 119/2009 nõutud tagatised, et Ühendkuningriik kantaks kõnealuse määruse I lisa 1. osasse pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (edaspidi „väljaastumisleping“) sätestatud üleminekuperioodi lõppu, ilma et see piiraks liidu õiguse kohaldamist Ühendkuningriigi suhtes ja Ühendkuningriigis seoses Põhja-Iirimaaga kooskõlas väljaastumislepingu Iirimaa ja Põhja-Iirimaa protokolli artikli 5 lõikega 4 koostoimes kõnealuse protokolli 2. lisaga. Võttes arvesse Ühendkuningriigi esitatud tagatisi, tuleks kõnealune kolmas riik lisada määruse (EÜ) nr 119/2009 I lisa 1. osasse.
                  
               
                     (3)
                  
                  
                     Seepärast tuleks määruse (EÜ) nr 119/2009 I lisa vastavalt muuta.
                  
               
                     (4)
                  
                  
                     Kuna väljaastumislepingus sätestatud üleminekuperiood lõpeb 31. detsembril 2020, tuleks käesolevat määrust kohaldada alates 1. jaanuarist 2021.
                  
               
                     (5)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 119/2009 I lisa 1. osa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 18, 23.1.2003, lk 11.
         
            (2)  Komisjoni 9. veebruari 2009. aasta määrus (EÜ) nr 119/2009, milles sätestatakse selliste kolmandate riikide või nende osade loetelu, millest võib importida ühendusse või vedada läbi ühenduse looduslike jäneslaste, teatavate looduslike maismaaimetajate ja tehistingimustes peetavate küülikute liha, ning veterinaarsertifikaatide nõuded (ELT L 39, 10.2.2009, lk 12).
      
      
         
            LISA
            Määruse (EÜ) nr 119/2009 I lisa 1. osa muudetakse järgmiselt.
            
                        1)
                     
                     
                        Venemaad käsitleva kande järele lisatakse järgmine kanne Ühendkuningriigi kohta:
                        
                                    „Ühendkuningriik (*)
                                 
                                 
                                    GB
                                 
                                 
                                    WL
                                 
                                 
                                     
                                 
                                 
                                    RM
                                 
                                 
                                     
                                 
                                 
                                    WM
                                 
                                 
                                    “.
                                 
                              
                  
                        2)
                     
                     
                        Kolmandate riikide, nende osade ja lisatagatiste loetelu järele lisatakse järgmine märkus Ühendkuningriiki käsitleva kande kohta:
                        
                                    „(*)
                                 
                                 
                                    Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule, eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, ei hõlma käesolevas lisas olevad viited Ühendkuningriigile Põhja-Iirimaad.“